**PRAVIDLÁ SÚŤAŽE – ŠTATÚT**

Tieto pravidlá súťaže upravujú podmienky realizovania súťaže vyhlásenej pod názvom „súťaž zábavných plavidiel “ (**„Súťaž“**) a je jediným dokumentom, ktorý záväzne upravuje pravidlá tejto Súťaže (**„Štatút“**).

**I. Organizátor Súťaže**

1. Organizátorom Súťaže je Správa cestovného ruchu Senec s.r.o. so sídlom Námestie 1. mája 4, 903
 01 Senec, IČO: 445 374 76 ( **„Organizátor“** )

**II. Trvanie Súťaže**

1. Záujemcovia majú možnosť sa podľa tohto Štatútu zapojiť do Súťaže v období od 04. 03. 2024
 15:00 hod do 15. 06. 2024 8:00 hod. ( **„doba konania Súťaže“** )

**III. Osoby oprávnené zúčastniť sa Súťaže**

1. Súťaže sa môže zúčastniť každá fyzická osoba, ktorá dovŕšila 15 rokov veku,
 s doručovacou adresou (nie trvalým či prechodným pobytom) na území Slovenskej republiky

(**„Súťažiaci“**).

2. Súťaže sa môže zúčastniť min. 1 účastník a max. 4 účastníci v tíme.

**IV. Účasť v Súťaži, mechanika žrebovania a Výhra v Súťaži**

1. Podmienkou účasti v Súťaži je, aby sa Súťažiaci v dobe konania Súťaže zúčastnil hlasovania –
 „najrýchlejšie plavidlo“ ,,najkreatívnejšie plavidlo“, a to vyplnením hlasovacieho dotazníka, kde si
 Súťažiaci zvolí svojho „favorita“ zo zoznamu súťažiacich.
 2. Do Súťaže budú zaradení len tí účastníci Súťaže, ktorí riadne a včas splnili všetky podmienky účasti
 v Súťaži podľa tohto Štatútu. Každý Súťažiaci sa môže zapojiť do Súťaže iba raz.
3. Organizátor si vyhradzuje právo overiť vek Výhercu tak, že ho vyzve na predloženie dokladu
 totožnosti. Súťažiaci mladší ako 15 rokov sa môže Súťaže zúčastniť len s predchádzajúcim
 výslovným súhlasom jeho zákonného zástupcu. Ak sa Súťaže zúčastní Súťažiaci mladší ako 15 rokov
 alebo Súťažiaci, ktorý nemá spôsobilosť na právne úkony v plnom rozsahu z iného dôvodu, má sa za
 to, že sa Súťaže zúčastňuje s predchádzajúcim výslovným súhlasom jeho zákonného zástupcu, ktorý
 v plnom rozsahu súhlasí s pravidlami Súťaže. Zákonný zástupca Súťažiaceho preukáže v prípade
 Výhry náležite svoju i Súťažiaceho totožnosť. Ak je Výherca neplnoletý alebo nie je oprávnený na
 právne úkony v plnom rozsahu, Výhru dostane prostredníctvom svojho zákonného zástupcu. Ak
 Výherca nesplní vyššie uvedené pravidlá Súťaže, môže mu Organizátor odmietnuť Výhru odovzdať, a
 to bez práva na vyplatenie náhrady za Výhru.
4. Žrebovanie sa uskutoční dňa 15. 06. 2024 za dozoru 2 náhodne vybraných a nezávislých
 pracovníkov Organizátora. Systém žrebovania je úplne náhodný. Žrebovať sa bude generovaním
 náhodného čísla na základe poradového čísla dotazníkov Súťažiacich a postupným priraďovaním
 Výhier podľa ich hodnoty, t.j. od posledného miesta až po prvé miesto.
5. Organizátor vyžrebuje celkom 6 víťazov Súťaže **„Výherca“**), ktorých vyhlási na mieste konania
 súťaže.
6. Výhrou v Súťaži je

• Dvojdňový pobyt v hotely siete Trinity s polpenziou a vstupom do Aqua and pre osoby

• Týždenný pobyt v Apartmáne SCR

• Poukaz na obed/večeru – v Bufete pri kurtoch

• Poukaz na obed/večeru – v Country saloon Senec

• Darčekové balenie vín z vinárstva Krmeš

• Lístky na koncert Kollárovcov a Tublatanku v Amfiteátri Senec

• Sezónky na celú letnú sezónu na Slnečných jazerách

• Vecné ceny od Stickers

• Plavba motorovým člnom na Slnečných jazier

• a ďalšie iné ceny

 (**„Výhra“**)

**V. Informácie o výsledkoch Súťaže a komunikácia s Výhercami**

1. Výsledky Súťaže budú zverejnené na internetovej stránke [www.slnecnejazera.eu](http://www.slnecnejazera.eu) a taktiež na
 Instagramovej, Facebokovej a Tiktokovej stránke.
2. Oboznamovanie s výsledkami Súťaže bude u Výhercov prebiehať osobne bezprostredne po
 žrebovaní. V prípade, že Výherca si neprevezme výhru Organizátora v uvedenej lehote, t.j. po
 vyhlásení výsledkov. Výhra prepadá v prospech Organizátora, ktorý je oprávnený rozhodnúť o jej
 ďalšom použití.
3. Organizátor si vyhradzuje právo Výhru Výhercovi neodovzdať, alebo ju odobrať v prípade, že
 Výherca nesplnil alebo porušil niektoré ustanovenie tohto Štatútu.

**VI. Spracúvanie osobných údajov**

1. Súťažiaci berie na vedomie, že spoločnosť Správa cestovného ruchu Senec s.r.o. so sídlom Námestie
 1. mája 4, 903 01 Senec, IČO: 445 374 76 bude v zmysle Nariadenia Európskeho parlamentu a Rady
 (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o
 voľnom pohybe takýchto údajov, ktorým sa zrušuje smernica 95/46/ES o ochrane osobných údajov
 („Nariadenie“) spracúvať osobné údaje v rozsahu e-mailová adresa a v prípade Výhercov tiež
 meno, priezvisko a adresa, a to na dobu potrebnú v súvislosti s vyhodnotením Súťaže, odovzdaním
 cien a pre prípadnú kontrolu zo strany dozorných orgánov. Právnym základom spracúvania údajov
 je čl. 6 ods. 1 písm. b) Nariadenia, t.j. údaje sú spracúvané bez súhlasu a ich poskytnutie je pre
 účasť v Súťaži povinné. K poskytnutým osobným údajom nebudú priradené informácie z
 vyplneného dotazníka; osobné údaje Súťažiaceho slúžia iba na účel realizovania Súťaže, príp. na
 zasielanie marketingových správ, a to v prípade, ak Súťažiaci posielanie správ neodmietol. Odhlásiť
 sa, resp. právo namietať proti spracúvaniu osobných údajov na účely priameho marketingu má
 Súťažiaci kedykoľvek prostredníctvom odkazu uvedeného v pätičke komerčnej správy

2. V súvislosti so spracúvaním osobných údajov má Súťažiaci právo (i) na prístup k osobným údajom;
 (ii) na opravu nesprávnych alebo doplnenie neúplných osobných údajov; (iii) na vymazanie
 osobných údajov, ak osobné údaje už nie sú potrebné na účely, na ktoré sa získavali alebo inak
 spracúvali, alebo ak zistíte, že boli spracúvané nezákonne; (iv) na obmedzenie spracúvania
 osobných údajov v osobitných prípadoch; (v) na prenosnosť údajov; (vi) namietať, po ktorom bude
 spracúvanie Vašich osobných údajov ukončené, pokiaľ sa nepreukáže, že existujú nevyhnutné
 oprávnené dôvody na spracúvanie, ktoré prevažujú nad Vašimi záujmami alebo právami a
 slobodami, najmä ak je týmto dôvodom vymáhanie právnych nárokov; a (vii) obrátiť sa na Úrad na
 ochranu osobných údajov; <https://dataprotection.gov.sk/uoou/>

**VII. Právo Organizátora zmeniť Štatút Súťaže alebo odvolať Súťaž**

1. Organizátor Súťaže si vyhradzuje právo na akékoľvek organizačné zmeny a právo kedykoľvek Súťaž
 bez náhrady skrátiť, predĺžiť, prerušiť alebo ukončiť. Organizátor si vyhradzuje právo Štatút Súťaže
 kedykoľvek zmeniť. Zmeny Štatútu, resp. aktualizované úplné znenie pravidiel Súťaže Organizátor
 zverejní rovnakým spôsobom ako pôvodný Štatút.
2. Organizátor si vyhradzuje právo nahradiť Výhru inou výhrou, a to v približnej hodnote.
3. K zmenám sa Organizátor zaväzuje pristúpiť len z výnimočných dôvodov, najmä v reakcii na
 okolnosti, ktoré nemôže ovplyvniť, vrátane technických alebo právnych dôvodov, a za predpokladu,
 že sa bude vždy snažiť minimalizovať ich vplyv na Súťažiacich.
4. Účinky zmeny Štatútu Súťaže alebo odvolania Súťaže nastávajú zverejnením tejto skutočnosti
 prostredníctvom internetovej stránky [www.slnecnejazera.eu](http://www.slnecnejazera.eu)
5. Súťažiaci v súlade s vyššie uvedenými ustanoveniami vyjadrujú svoj súhlas so znením Štatútu ako
 pravidlami Súťaže.

**VIII. Záverečné ustanovenia**

1. Tento Štatút nadobúda účinnosť voči tretím osobám dňom verejného vyhlásenia Súťaže t.j. dňa
 04.03. 2024.
2. Každý Súťažiaci má právo nahliadnuť do tohto Štatútu a požiadať o jeho kópiu. Štatút je k dispozícii
 po celú dobu konania Súťaže na internetovej stránke [www.slnecnejazera.eu](http://www.slnecnejazera.eu)
3. Organizátora je možné v súvislosti so Súťažou kontaktovať tiež na e-mailovej adrese na
 info@slnecnejazera.eu
4. V prípade rozporu ustanovení Štatútu týkajúcich sa súťažnej hry, nejasností týkajúcich sa výkladu
 tohto Štatútu, Organizátor vysvetlí, resp. má právo na jednostrannú opravu nejasností v Štatúte.
5. Na právne vzťahy neupravené týmto Štatútom sa používajú príslušné ustanovenia občianskeho
 zákonníka, najmä ktoré sú svojím obsahom a účelom najbližšie. Na túto Súťaž sa nevzťahujú
 ustanovenia zákona č. 171/2005 Z. z. o hazardných hrách a o zmene a doplnení niektorých zákonov,
 v platnom znení. Výhry zo Súťaže v súlade s § 845 občianskeho zákonníka nemožno vymáhať.
6. V prípade akýchkoľvek sporov, ktoré vyplývajú z tejto Súťaže, alebo ktoré vzniknú v súvislosti s ňou,
 sa Súťažiaci a Organizátor zaväzujú, že ich budú riešiť vzájomnými rokovaniami a dohodou.
7. Organizátor Súťaže vyhlasuje, že Súťaž nie je žiadnym spôsobom sponzorovaná alebo inak
 podporovaná treťou osobou.

V Senci, dňa 4. marca 2024
Správa cestovného ruchu Senec s.r.o.